86 
Hie zuo Tusis starb Amman Cristen Gredig, gieng zur pre- 
dig frisch vnd gsund, in 2 stunden darnach war er ein Iych, 
aber nit an der Pestilennz. 
Das iar war ein strenges iar vnd übervs grossi theüry 
aler dinngen; wyn, molchen vnd kärrn, sampt alli ässende 
ding schluogend gechligen vf, dermassen, das by mannsden- 
ken nie so thür gsin war in den 3 Pündten. 
In disem iar hatt der Gubernator zuo Meylant in Nam- 
men des königs von Hispannia gemelten 3 Pündten scharpf 
zuogschriben, si solten die nüwlich vffgerichte schuol vff 
der Tell im Veltlyn abschaffen, wo das nit, würde man den 
Pündtern den Pass verhalten. Darnebet kam den 3 Pündten 
ein schryben vom Lanzhoptman Veltlyns, mit ermanlicher 
warnung, si söllent sich zur gegenweer wider die Spannier 
verfasst vnd grüst finden lassen, damit, wo er wyter würde 
entpüten, das man alsdann vnverhindert den fyenden wider- 
stant thuon könne. Daruf ist zuo Chur ein Pundstag gehallten 
worden; da man gemeiner 3 Pündten empter besezt hatt, 
darzuo vorstender Kriegsgfaar halben ernstlich geratschlaget 
vnd ouch ein strafgericht verordnet, von einem ieden Pundt 
6 rechtsprächer, etliche Veltlyner zuo straaffen, so etwas 
Verstenntnuss vnd heimlichen vertrags mit den Spannieren 
soltend gemacht haben. Ouch wart die schuol im Veltlyn 
abgeschafft vnd zum theil gen Chur verlegt. Als der Pundts- 
tag sin end genommen, fieng das Straafgericht an. 3 für- 
neme Veltlyner wurdent in Verwarung genommen vnd mit 
100 kriegsmannen gen Chur begleittet. Als sy aber mit vnd 
one marter der anclag nit gestendig, wurdent sy ledig glassen. 
Zuo Chur wart der Thumprobst Venosta eines brief halben 
vm 100 cronen gstraafft; ein andrer Thomherr, Vicennz 
